CELEX: 62015CN0505
Language: fi
Date: 2015-09-23 00:00:00
Title: Asia C-505/15 P: Valitus, jonka Siderurgica Latina Martin SpA (SLM) on tehnyt 23.9.2015 unionin yleisen tuomioistuimen (kuudes jaosto) yhdistetyissä asioissa T-389/10 ja T-419/10 15.7.2015 antamasta tuomiosta

7.12.2015   
            
            
               FI
            
            
               Euroopan unionin virallinen lehti
            
            
               C 406/21
            
         Valitus, jonka Siderurgica Latina Martin SpA (SLM) on tehnyt 23.9.2015 unionin yleisen tuomioistuimen (kuudes jaosto) yhdistetyissä asioissa T-389/10 ja T-419/10 15.7.2015 antamasta tuomiosta
   (Asia C-505/15 P)
   (2015/C 406/22)
   Oikeudenkäyntikieli: italia
   
      Asianosaiset
   
   
      Valittaja: Siderurgica Latina Martin SpA (SLM) (edustajat: avvocato G. Belotti ja avvocato P. Ziotti)
   
      Muu osapuoli: Euroopan komissio
   
      Vaatimukset
   
   
               —
            
            
               SLM:lle yksin ja solidaarisesti määrättyä sakkoa on pienennettävä ottaen erityisesti huomioon i) ensimmäisessä oikeusasteessa esitetyt tosiseikat ii) riidanalaisten tosiseikkojen tapahtumahetkellä voimassa olleet suuntaviivat iii) valittajan vähäinen rooli ja ajallisesti rajoitettu osallistuminen kartelliin, joka alkoi SLM:n osalta vuoden 1999 lopusta, joka on ainoa ajankohta, jonka osalta asiakirjoihin sisältyy yhtäpitäviä seikkoja, jotka tukevat osallistumista.
            
         
               —
            
            
               on myönnettävä kohtuullinen korvaus menettelyn pitkän keston vuoksi, joka on aiheutunut siitä, miten komissio käsitteli sakoista vapauttamista tai sakkojen lieventämistä koskevaa hakemusta, mitä unionin yleinen tuomioistuin ei ole ottanut millään tavalla huomioon
            
         
               —
            
            
               valittajalle on myönnettävä sakoista vapauttaminen tai sakkojen lieventäminen sen toiminnan keston perusteella
            
         
               —
            
            
               menettelyn pitkän keston vuoksi on myönnettävä kohtuullinen korvaus
            
         
               —
            
            
               joka tapauksessa: Euroopan komissio on velvoitettava korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   SLM esittää pääasiallisesti neljä valitusperustetta, joilla se pyrkii osoittamaan, että unionin yleinen tuomioistuin on:
   
               —
            
            
               määritellyt epäjohdonmukaisesti asiaan liittyvien tosiseikkojen kannalta valittajalle määrätyn sakon, ja se on siten rikkonut perusoikeuskirjan 49 artiklan 3 kohtaa ja loukannut seuraamusten oikeasuhteisuutta sekä perusteluvelvollisuutta kartellien alalla koskevia unionin oikeuden vakiintuneita oikeusperiaatteita
            
         
               —
            
            
               rikkonut unionin oikeutta ja erityisesti perusoikeuskirjan 49 artiklan 1 kohtaa kantajalle vastaisen rikoslainsäädännön taannehtivuuskiellon osalta, koska se ei ole soveltanut tosiseikkojen tapahtumahetkellä voimassa olleita suuntaviivoja
            
         
               —
            
            
               harjoittanut puutteellisesti tuomioistuintoimintaansa ja rikkonut siten myös perusoikeuskirjan 48 artiklaa, sekä arvioinut ilmeisen virheellisesti tosiseikkoja, toiminut puolueellisesti ja laiminlyönyt perustella ratkaisunsa
            
         
               —
            
            
               laiminlyönyt ottaa kantaa komission väitettyyn huonoon hallintoon menettelyn pitkän keston vuoksi, joka on aiheutunut viivästyksestä sakoista vapauttamista tai sakkojen lieventämistä koskevan hakemuksen käsittelyssä, jonka osalta komissio antoi vastauksensa vasta kuuden vuoden kuluttua hakemuksen jättämisestä
            
         
               —
            
            
               hylännyt valittajan sakoista vapauttamista tai sakkojen lieventämistä koskevan hakemuksen ja päätynyt ristiriitaiseen ja ilmeisen epäoikeudenmukaiseen johtopäätökseen, että vain kartellin jäsenten seuraamuksia voidaan pienentää yhteistyön perusteella, jolloin kartellin jäseniä suositaan tavalla, jota ei myönnetä muille yrityksille, joiden rooli kartellissa on ollut vähäinen
            
         
               —
            
            
               käyttänyt viisi vuotta ratkaisun antamiseen ja on rikkonut perusoikeuskirjan 47 artiklaa, jossa taataan oikeus oikeudenkäyntiin kohtuullisen ajan kuluessa.